alexandrainst/scandi-wiki huggingface dataset:
Karl Einar Henriksen

Karl Einar Henriksen (født 30. april 1964) er en norsk funksjonshemmet langrennsutøver. Han representerer IL Trysilgutten, og konkurrerer i klassen LW11.

Meritter 
 Paralympiske vinterleker 2006
 Gull i langrenn; stafett 1x3,75 km + 2x5 km
 17.-plass på 5 km sittende
 16.-plass på 10 km sittende
 18.-plass på 15 km sittende

 Paralympiske vinterleker 2002
 Bronse i langrenn; stafett
 4.-plass på 10 km sittende
 7.-plass på 5 km sittende
 13.-plass på 15 km sittende

 Paralympiske vinterleker 1998
 Gull på 15 km sittende
 Gull på 10 km sittende
 Bronse på 5 km sittende
 5.-plass på stafett

 VM for funksjonshemmede 2001
 Gull på 15 km sittende
 Sølv på stafett

 VM for funksjonshemmede 1996
 Gull på 10 km sittende

Referanser

Eksterne lenker 
 

Norske handikappidrettsutøvere
Norske langrennsløpere
Paralympiske mestere for Norge
Deltakere for Norge under Paralympiske vinterleker 1998
Deltakere for Norge under Paralympiske vinterleker 2002
Deltakere for Norge under Paralympiske vinterleker 2006
Fødsler i 1964
SS «Christian Radich»

SS «Christian Radich» er en tremastet fullrigger, bygget ved Framnæs Mekaniske Værksted i Sandefjord, med levering den 17. juni 1937. Eier er Stiftelsen Skoleskipet Christian Radich, etablert ved en donasjon fra rittmester, trelasthandler og skipsreder Christian Radich.

«Christian Radich» ble kjent gjennom filmen Windjammer som hadde suksess i en rekke land. Skipet ble også benyttet i TV-serien Onedinlinjen fra BBC, som ble sendt på TV på 1970-tallet.

Om skipet 
Skipet er bygget i klinket stål, kallesignal er LJLM, hjemmehavn er Oslo og IMO-nummer er 5071729. Skipet var tidligere klasset i Det Norske Veritas (DNV) og er bygget til klassen +1A1, E0, og ble deretter klasset i DNV GL, som i 2021 byttet navn til DNV. Skipet har følgende tekniske spesifikasjoner:
 Masthøyde: 37,7 meter
 Seilføring: 27 seil
 Seilareal: 1 360 m²

Den faste besetningen er på ca. 18 personer, og skipet kan i tillegg ha med 88 kadetter/medseilere. Skipet ble opprinnelig bygget som et skoleskip for opplæring av sjøfolk til den norske handelsflåten, og ble brukt til det i mange år. Fra 1999 har driften siktet seg inn mot chartermarkedet og mot betalende medseilere. Fra 2005 til 2015 hadde Befalsskolen for Sjøforsvaret befalselever om bord i «Christian Radich».

Windjammer 
Skuta deltok i filmen Windjammer: The Voyage of the Christian Radich i 1958. Med Christian Radich fra Oslo, via Karibien til New York og tilbake til Oslo.

«Windjammer» er gjenbrukt som navn på Christian Radichs livsmestringsprogram for ungdom mellom 16 og 25 som står utenfor arbeid eller skole. Siden starten av Windjammerprosjektet har 107 ungdommer fordelt på 4 tokt deltatt. I forkant og etterkant av samlingene lærer ungdommene mer om seg selv, i form av gruppearbeid og øvelser og om bord er alle en del av et vaktlag, hvor alle er like viktige for at skuta skal gå fremover.

Regattaer 
«Christian Radich» seiler ofte i The Tall Ships' Races, og har vunnet der i 2005, 2007 og 2008.

Referanser

Se også 
 SS «Statsraad Lehmkuhl»
 SS «Sørlandet»

Eksterne lenker 
 
 

Norske fullriggere
Skip fra 1937
Norske skoleskip
1937 i Norge
Skip bygget i Sandefjord
Artikler i sjøfart-prosjektet
Robert Delaunay

Robert Delaunay (født 12. april 1885 i Paris, død 25. oktober 1941 i Montpellier) var en fransk maler. Han var gift med den russiske kunstnerinnen Sonia Delaunay-Terk. Delaunay har gjort seg kjent for orfismen, som forener fauvismens sterke fargebruk med  kubismens betoning av geometriske figurer.

Referanser

Eksterne lenker 
 
 
 
 Sitater og bilder fra artchive.com
 Om kunstneren i artcyclopedia.com
 Oversikt: Peggy Guggenheim Collection site
 Robert Delaunay, brev til August Macke, 1912 

Personer fra Paris
Franske malere
Gliwice

Gliwice (tysk Gleiwitz, latin Glivitium) er en industriby i Polen ved elven Kłodnica, omtrent 20 km vest for Katowice. Den befinner seg i det schlesiske voivodskap, og har distriktsnivåstatus.

Vennskapsbyer  
Bottrop, Dessau, Doncaster, Kežmarok, Nacka, Salgótarján, Valenciennes

Se også 
 Radiosender Gleiwitz

Byer i det schlesiske voivodskap
Zabrze

Zabrze (tysk Hindenburg (fra 1915 til 1945)) er en distriktsnivåby i sørlige Polen. Den ligger i det schlesiske voivodskap, og er del av det øverschlesiske industriområde.

Vennskapsbyer
Sangerhausen, Seclin, Lund, Sønderborg, Hazleton, Trnava, Opava, Kaliningrad, Rivne

Eksterne lenker 
 

Byer i det schlesiske voivodskap
Bytom

Bytom (tysk Beuthen, tsjekkisk Bitom, latin Bithomia, Bethania) er en distriktsnivåby i sørvestlige Polen i det schlesiske voivodskap. Den er en del av det øverschlesiske industriområde, som er et storbyområde med over 3 millioner innbyggere.

Byer i det schlesiske voivodskap
Bielsko-Biała

Bielsko-Biała er en by med distriktsnivåstatus i sørlige Polen i det schlesiske voivodskap ved elven Biała. Opprinnelig var dette to byer på hver side av elven – Bielsko og Biała – som 1. januar 1951 formelt dannet én byenhet.

Vennskapsbyer  
Acco, Baia Mare, Besançon, Berdyansk, Frydek-Mistek, Grand Rapids, Kirklees, Kragujevac, Lilienthal, Monreale, Rancagua, Shijiazhuang, Stadskanaal, Szolnok, Tienen, Trinec, Wolfsburg, Žilina

Byer i det schlesiske voivodskap
Ruda Śląska

Ruda Śląska er en by i sørvestlige Polen i det schlesiske voivodskap, i det øverschlesiske industriområde. Byen har distriktsnivåstatus.

Byer i det schlesiske voivodskap
Rybnik

Rybnik er en distriktsnivåby i sørvestlige Polen i det schlesiske voivodskap.

Vennskapsbyer 
Bedburg-Hau, Dorsten, Eurasburg, Haderslev, Ivano-Frankivsk, Karvina, Larissa, Lievin, Mazamet, Newtonabbey, Saint Vallier, Szolnok, Vilnius

Kjente mennesker fra Rybnik 
 Henryk Górecki (født 1933), komponist 
 Jerzy Dudek (født 1973), fotballkeeper for Real Madrid og  

Byer i det schlesiske voivodskap
Tychy

Tychy (tysk Tichau) er en industriby i sørlige Polen i det schlesiske voivodskap. Den ligger i den sørlige del av det øverschlesiske industriområde. Byen har distriktsnivåstatus.

Vennskapsbyer 

Cassino, Berlin, Huddinge

Byer i det schlesiske voivodskap
Dąbrowa Górnicza

Dąbrowa Górnicza er en stor by i sørlige Polen i det schlesiske voivodskap. Den ligger i den østlige kant av det øverschlesiske industriområde, og har status som distriktsnivåby.

Byer i det schlesiske voivodskap
Płock

Płock er en by i sentrale Polen i det masoviske voivodskap ved elven Wisła. Byen har distriktsnivåstatus.

Referanser

Eksterne lenker 
 

Byer i det masoviske voivodskap
Byer ved Wisła
Shtetlekh
Elbląg

(tysk ) er en by i nordlige Polen i det ermlandskmasuriske voivodskap med distriktsnivåstatus. Den er et viktig sentrum for industri og kultur i området. Byen hadde i 2006 i underkant av  innbyggere. Byen ligger ved Elblągelva som knytter den til Wisłalagunen og Østersjøen.

Historie 
Byen ble grunnlagt i 1237 av Den tyske orden og befolkningen kom hovedsakelig fra Lübeck. Som hansaby utviklet den seg til en av Østersjøens mest velstående handels- og sjøfartsbyer. Den var spesielt involvert i handel med England og Skottland hvilket resulterte i at en rekke briter utvandret til Elbing. Byens langvarige velstand gjenspeilte seg i en vakker byarkitektur i gotikk, renessanse og barokk stil. Byens økonomiske posisjon gjorde den i flere århundrer til gjenstand for en rekke storpolitiske maktstridigheter. Etter Den tyske ordenens nederlag i slaget ved Tannenberg i 1410 kom byen under den polske krone, hvor den forble til 1772. Etter Polens delinger kom byen under Kongelige Preussen og så Tyskland. 

Den ble sterkt skadet under andre verdenskrig og ved freden var over 65% av bystrukturen utradert. Etter krigens slutt ble den innlemmet i Polen og gjenstand for etnisk rensning. Den gjenværende tyske sivilbefolkningen ble utvist eller deportert og erstattet med polakker som hadde blitt fordrevet fra områdene i øst annektert av Sovjetunionen. Rekonstruksjonen av gamlebyen begynte ikke før etter den kalde krigen, men er i dag nesten fullført, med unntak av førkrigstidens bebyggelse på byens vestbank.

Vennskapsbyer 

 : Liepāja, 1991
 : Ronneby, 1991
 : Tarnopol, 1992
 : Baltijsk, 1994
 : Kaliningrad, 1994
 : Coquimbo, 1995
 : Nawahradak, 1995
 : Druskininkai, 1996
 : Baoji, 1997
 : Trowbridge, 2000
 : Leer, 2001
 : Compiègne, 2002
 : Tainan, 2004
 : Nowy Sącz

Eksterne lenker 
 

Byer i det ermlandskmasuriske voivodskap
Hansabyer
Havnebyer i Polen
Havnebyer ved Østersjøen
Chorzów

Chorzów (tysk Königshütte) er en by i Øvre Schlesien i Polen. Den ligger i det schlesiske voivodskap, og er del av det øverschlesiske industriområde. Byen har distriktsnivåstatus.

Vennskapsbyer  
Iserlohn, Termoli, Ózd, Zlín, Creil

Eksterne lenker 
 

Byer i det schlesiske voivodskap
Kalisz

er en by i sentrale Polen ved elven Prosna. Den er landets eldste by og den historiske hovedstad i vestlige Stor-Polen. Byen ligger i det storpolske voivodskap, og danner et storbyområde med de nærliggende byene Ostrów Wielkopolski og Skalmierzyce. Den har distriktsnivåstatus, og er et viktig industri- og handelssentrum i området.

Kalisz er en av de eldste byene i Polen, og har en historie så lang tilbake som til begynnelsen av 100-tallet. I 1281 fikk den status som by. Under den første verdenskrig ble byen voldsomt bombet og ble sterkt skadd.

Vennskapsbyer

Ostrów Wielkopolski, Adria, Erfurt, Heerhugowaard, Hautmont, Hamm, Kamieniec Podolski, La Louviere, Martin, Minsk, Preston, Szentendre, Southampton, Tongeren

Byer i det storpolske voivodskap
Legnica

Legnica (tidligere Lignica, tysk Liegnitz) er en distriktsnivåby i sørvestlige Polen ved elven Kaczawa. Den ligger i det nederschlesiske voivodskap.

Vennskapsbyer  
Wuppertal, Drohobytsj, Blansko, Roanne, Orenburg

Eksterne lenker 
 

Provinsen Nedre Schlesien
Byer i det nederschlesiske voivodskap
Bosetninger etablert på 600-tallet
Bosetninger første gang omtalt i 1004
Byer grunnlagt i 1264
Pulverhund

Pulverhund er en musikkgruppe som har eksistert siden 2005, og består av to bodøværinger på vokal/bass og gitar, med en trommis fra Brasil. I 2006 kom låten Paul Simon Refrain på NRK Urørts anbefalingsliste og ble med på Prosjekt101 sin CD-utgivelse til inntekt for Oslos skyggeside.

Pulverhund har blant annet spilt på Parkenfestivalen i Bodø i 2006 og en del konserter i forbindelse med Prosjekt101 og andre arrangementer rundt om i Oslo.

I sammenheng med Norwegian Wood-festivalen spilte de på Underwoodscenen søndag 17. juni 2007. Sommeren 2008 varmet bandet opp på Aspmyra stadion før Publiners og Kurt Nilsen da Bryan Adams besøkte Norge.

Eksterne lenker
 Artikkel an.no: Aspmyra Live 2008 
 Tv opptak av Pulverhund på Norwegian Underwood 
 Pulverhund på NRK Urørt
 Artikkel på NRK.no
 Artikkel i Avisa Nordland
 Prosjekt101
 Paul Simon Refrain

Norske rockegrupper
Kultur i Bodø
Band etablert i 2005
Grasmyrskogen

Grasmyrskogen er ei bygd og en grunnkrets i Senja kommune, Troms og Finnmark.  Grasmyrskogen er ei innlandsbygd på Senja og ligger langs fylkesvei 229, 17 km fra kommunesentret Finnsnes. Bygda har postadresse 9303 Silsand, men tilhører Gibostadområdet delområde. Like vest for Grasmyrskogen ligger Sandbakken kapell.

Grunnkretsen, som også innbefatter Kvannåsen og Tverråsen, har om lag 70 innbyggere og dekker et areal på 38,4 km².

Innbyggertall:

Litteratur  
 Dikka Storm: Gressmyrskogen – En bygd på Senja. Bosetningsmønsteret i markebygdene 1700-1900 Senter for samiske studier 2008 ISBN 9-788292-942000 140 s

Bosetninger i Senja kommune
Bygder og grender i Troms og Finnmark
Hvalstad stasjon

Hvalstad stasjon er en jernbanestasjon i Asker kommune i Akershus fylke.

Det har vært hele ulike 3 stasjonsbygninger på Hvalstad. Den første ble bygget med Georg Andreas Bull som arkitekt da den smalsporede Drammenbanen stod ferdig 7. oktober 1872 og dannet forbilde for mange andre stasjonsbygninger langs Drammensbanen og Randsfjordbanen. Disse stasjonen ble kalt "Hvalstadtypen".

I forbindelse med fjerningen av den store treviadukten over Hvalstaddalen, ble det bygget en ny linje og en ny stasjon stod ferdig i 1915 med Jens Flor som arkitekt. I dag er denne i privat eie, malt gul og blir brukt som dyreklinikk.

Under arbeidet med utvidelsen til dobbeltspor på strekningen ble det bygget en ny stasjonsbygning i 1962 med Julia Kristiansen som arkitekt. Stasjonen er pyntet opp innvending med et stort bilde malt av Billingstad skole i 1988. Stasjonen ble malt på nytt innvendig i 2012.

Hvalstad stasjon ligger 20,19 kilometer fra Oslo S. og 64,0 meter over havet.

Fra 15. desember 2014 begynte lokaltogene å gå 4 ganger i timen på lokalsporet mellom Asker og Lillestrøm.

Litteratur

Eksterne lenker 
 

 Nasjonalbiblioteket Bilde og informasjon om Hvalstad stasjon
 

Jernbanestasjoner på Drammenbanen
Jernbanestasjoner i Asker
1872 i Norge
Jernbanestasjoner åpnet i 1872
Gamle Holmestrand stasjon

Holmestrand stasjon var en jernbanestasjon i Holmestrand kommune i Vestfold fylke. 
Stasjonen ble åpnet i 1881 da Vestfoldbanen sto ferdig. Sporet ble forøvrig anlagt over den gamle kirkegården. 29. oktober 2016 ble stasjonen lagt ned, for å forberede åpningen av Nye Holmestrand stasjon som åpnet 28. november samme år.

Stasjonen lå 4,8 moh og lå 86,09 km fra Oslo S. Reisetiden pr 2016 til Oslo var 1 time og 4 min. Stasjonsbygningen ble revet i april 2016 og erstattet av midlertidige brakker fram til den nye stasjonen åpnet.

Bilder fra Holmestrand stasjon

Linjer

Referanser

Litteratur

Eksterne lenker

 Gjennom togstasjonen i 250 km/t

Jernbanestasjoner på Vestfoldbanen
Jernbanestasjoner i Vestfold og Telemark
Jernbanebyggverk i Holmestrand
Byggverk revet i 2016
Jernbanestasjoner åpnet i 1881
1881 i Norge
Byggverk tegnet av Balthazar Lange
Vestfolds samferdselshistorie
Holmestrands historie
Nedlagte jernbanestasjoner i Norge
Grunnvåg

Grunnvåg (nordsamisk: Rudnováhki) er ei bygd og en grunnkrets i Lenvik kommune, Troms. Grunnvåg ligger langs fylkesvei 861, seks kilometer nord for tettstedet Gibostad på Senja. Grunnkretsen strekker seg fra Hanes i sør, nordover langs østsiden av Årneset, og mot vest over Grunnvågeidet nesten helt fram til Lysbotn. Grendene i grunnkretsen er Hanes, Grunnvåg og Finnjordelv. Areal: 8,86 km².

Innbyggertall:

Referanser 

Bosetninger i Senja kommune
Bygder og grender i Troms og Finnmark
Årnes (Lenvik)

Årnes er ei halvøy, ei bygd og en grunnkrets på øya Senja i Troms. Årneset tilhører Lenvik kommune og ligger mellom Gisundet og Lysbotn. Bygda ligger på vestsida av halvøya, langs Lysbotn og består av Indre og Ytre Årnes, samt den 6 km lange strekningen mellom. Veien utover Årnes er en sidevei fra fylkesvei 861. Grunnkretsen består av nordsiden og vestsiden av Årneset, det vil si det området der selve bygda ligger. Årnes tilhører Gibostad skolekrets og poststed. Grunnkretsen ligger i Gibostadområdet. Areal: 10,5 km².

Innbyggere i Årnes grunnkrets:

Bosetninger i Senja kommune
Halvøyer i Troms og Finnmark
Bygder og grender i Troms og Finnmark
Sopot

Sopot (kasjubisk Sopòtë, tysk Zoppot) er en by i nordlige Polen ved Gdańskbukten, mellom byene Gdańsk og Gdynia, med hvilke den danner storbyområdet Trippelbyen. Sopot er den minste distriktsnivåbyen i Polen.

Byen er et populært badested, og er kjent for sine mange spa- og turistanlegg, og for Europas lengste trebrygge (Molo). Byen er også kjent for sin Sopot International Song Festival, den største slike i Europa etter Eurovision Song Contest.

Bynavn
Navnet «Sopot» stammer fra et gammelslavisk ord som betyr «vannstrøm». Det ble for første gang nevnt som Sopoth i 1283 og som Sopot i 1291. Det tyske navnet Zoppot er en germanisering av det opprinnelige slaviske navnet. I mellomkrigstiden ble også flertallsformene Sopoty eller Copoty brukt til daglig.

Historie
Byen ble grunnlagt som en slavisk bosetning i det 7. århundre. Til å begynne med var den en utpost for handel både langs Wisła og byene nord for Østersjøen. Med tiden mistet den sin betydning og ble i det 10. århundre en fiskelandsby som etter hvert forfalt. Et århundre senere ble området igjen bosatt og to landsbyer ble opprettet innenfor områdene til dagens Sopot: Stawowie og Gręzowo, som for første gang ble nevnt i 1186. En annen landsby som utgjør dagens Sopot, Świemirowo, ble først nevnt i 1212 i et dokument av hertugen Mściwój I. Landsbyen Sopot, som senere ville gi navn til hele byen, ble for første gang nevnt i 1283 som en fiskerlandsby og ble overgitt til cistercienserordenen. Frem til 1316 kjøpte abbediet alle landsbyene i området. I 1466 ble området gjeninnlemmet i det polske kongeriket. 

Under den polske suksesjonskrigen ble landsbyen brent ned og plyndret av russiske tropper i 1734. I 1757 og 1758 ble mesteparten av godsruinene kjøpt opp av den pommerske adelsfamilien Przebendowski. Sopot ble annektert av Kongeriket Preussen i 1772 etter Polens første deling. 8. oktober 1901 fikk byen tildelt byrettigheter av den tyske keiser Vilhelm II. Etter Versaillestraktaten av 1919 ble Sopot del av Fristaden Danzig. 

I de første dagene av andre verdenskrig ble byen annektert av Tyskland og mesteparten av polakkene, kasjuberne og jødene i byen ble fengslet eller fordrevet. Den røde armé inntok byen 23. mars 1945, og ødela nesten 10 % av dens bygninger. Som følge av Potsdam-konferansen ble Sopot del av den nyoppståtte polske staten. Mesteparten av den tyske befolkningen som hadde blitt igjen i byen etter evakueringen før Den røde armés inntreden ble snart utvist, mens byen ble befolket av forviste polakker fra de østlige polske områdene annektert av Sovjetunionen.

Vennskapsbyer

Ashkelon, Frankenthal, Karlshamn, Næstved, Peterhof, Ratzeburg, Southend on Sea, Zakopane

Eksterne lenker 
 

 
Kursteder
Krynica Morska

Krynica Morska (tidligere Łysica, tysk Kahlberg) er en by og gmina i det pommerske voivodskap i nordlige Polen. Den er et populært turist- og badested.

Byer i det pommerske voivodskap
Jurata

Jurata er et berømt badested på Hel-halvøyen i Polen. Det var opprinnelig en fiskerlandsby, og ble grunnlagt som badested i 1928. Jurata ligger innenfor byen Jastarnias administrative grenser, på Østersjøkysten i det pommerske voivodskap.

Eksterne lenker 
 www.jurata.pl

Byer i det pommerske voivodskap
Karpacz

Karpacz (tysk Krummhübel) er et kur- og skisportssted i sørvestlige Polen, innenfor fjellene Karkonosze. Byen ligger 480-885 meter over havet. Sør for Karpacz på grensen til Tsjekkia ligger fjellet Śnieżka.  

Stavkirken i Karpacz 

I byen ligger også en norsk stavkirke, som ble flyttet hit fra Vang i Valdres. Vang stavkirke var bygget på begynnelsen av 1100-tallet. Når den var blitt for liten og trengte kostbar renovering ble den  solgt til Kong Frederik Vilhelm IV av Preussen og fraktet til Karpacz.  

Den ble innviet 28. juli 1844.

Vennskapsbyer  
Gdynia, Hammel, Reichenbach, Kamenz

Referanser

Eksterne lenker
 
 www.karpacz.net

Byer i det nederschlesiske voivodskap
Vintersportssteder i Polen
Bosetninger første gang omtalt i 1599
Szklarska Poręba

Szklarska Poręba (tysk Schreiberhau) er en by og gmina i det nederschlesiske voivodskap i Polen. Den er et populært skisportssted, og ligger mellom fjellene Karkonosze og Izery, 440-886 meter over havet. Klimaforholdene i byen kan sammenlignes med forholdene til skisportssteder i Alpene 1200 meter over havet. Byen ligger rett ved Karkonosze nasjonalpark og er en populær fjellby så vel om sommeren som om vinteren.

Eksterne lenker 
 www.szklarska-poreba.pl/

Byer i det nederschlesiske voivodskap
Vintersportssteder i Polen
Bosetninger første gang omtalt i 1366
Byer grunnlagt i 1959
1959 i Polen
Szczyrk

Szczyrk er en by og gmina i de schlesiske Beskidene i sørlige Polen. Den ligger i det schlesiske voivodskap, og er et populært vintersportssted med over 60 km skiruter. 

Byer i det schlesiske voivodskap
Krynica-Zdrój

Krynica-Zdrój (uformelt kjent som Krynica Górska, som motsetning til Krynica Morska) er en by i det lillepolske voivodskap i sørlige Polen. Den er landets største kursted og er kjent som «perlen blant polske spa». Den er også et viktig turist- og vintersportssted. Siden 1967 organiseres Jan Kiepura Sang- og Ariefestival i byen.

Mange berømte personligheter har besøkt kurstedet regelmessig, blant annet Jan Matejko, Arthur Grottger, Henryk Sienkiewicz, Józef Ignacy Kraszewski, Ludwik Solski, Helena Modrzejewska, Władysław Reymont, Julian Tuwim, Konstanty Ildefons Gałczyński og Jan Kiepura.

Byer i det lillepolske voivodskap
Kursteder
Szczawnica

Szczawnica er en by og gmina i det lillepolske voivodskap i Polen. Den ligger mellom Pieniny og de vestlige Beskidene. Byen er et berømt kursted, og har mange skiruter.

Eksterne lenker 
 

Byer i det lillepolske voivodskap
Kursteder
Lemkere

Lemkere er en vestslavisk, ukrainsk etnisk gruppe som bebor den historiske regionen Galicia (Ukraina og østlige Polen), Zakarpacie og nordlige Slovakia. De er en av de fire største etniske grupper som bebor de østlige Karpatene. 

På 1500-tallet sluttet lemkerne seg til den gresk-katolske kirke, og den religiøse tilhørigheten har vært veldig viktig for folkegruppens etniske identitet.

I Lemko-dialektene – som ligner på ukrainsk – kan man finne mange ord som opprinnelig kommer fra valakisk (og finnes ennå i rumensk), skjønt man ser også tydelig påvirkning fra polsk, slovakisk og til og med ungarsk. Et omstridt spørsmål er om Lemko-dialektene utgjør et eget språk, om de er perifere dialekter av ukrainsk, eller om de utgjør den vestlige gren av det ruthenske språk.

Den mest kjente lemker er Andy Warhol.

Etniske grupper i Polen
Etniske grupper i Ukraina
Liga Polskich Rodzin

Liga Polskich Rodzin («De polske familiers liga», LPR) er et nasjonalkonservativt polsk politisk parti som oppstod i april 2001, og forente en rekke katolsknasjonalistiske grupperinger. Partiets nåværende leder er Witold Bałażak. Partiet samarbeider tett med den mest konservative delen av det katolske presteskapet og har sin viktigste støttespiller i Radio Maryja som også støtter partiet Lov og rettferdighet. 

Utenrikspolitisk postulerer partiet samarbeid med USA, Russland og EU-landene. Sosialt og kulturelt har partiet en konservativ karakter, og legger vekt på katolske verdier. Av den grunn er partiet imot liberale tiltak som legalisering av eutanasi, såkalte «myke narkotika», abort, eller registrering av homofile par. Økonomisk sett følger partiet en sosial og proteksjonistisk retning.

Eksterne lenker 
 

Politiske partier i Polen
Politiske partier etablert i 2001
2001 i Polen
Sojusz Lewicy Demokratycznej

Sojusz Lewicy Demokratycznej («Den demokratiske venstrealliansen», SLD) er et polsk venstreorientert politisk parti som ble opprettet den 15. april 1999. Det tar offisielt avstand fra sine kommunistiske røtter, og går inn for et sosialdemokratisk program. 

SLD ble først dannet som en valgallianse med SdRP, et parti med røtter i det gamle kommunistpartiet som ledende medlem. Oppslutningen om SLD økte gradvis utover på 1990-tallet og SLD kunne danne regjering i 1993 og igjen i 2001. Presidentvalgene i 1995 og i 2000 ble vunnet av Aleksander Kwaśniewski, SdRPs første formann. I april 1999 ble SLD omdannet til parti og SdRP opphørte da å eksistere. 

Ved parlamentsvalget i 2001 inngikk partiet en avtale om fellesliste med Arbeidets forbund (UP) og vant en overveldende seier med 42 prosent av stemmene og 200 av 460 mandater i Sejm, samt 75 av 100 i Senatet. Etter valget dannet koalisjonen regjering sammen med Det polske folkepartiet (PSL) og Leszek Miller ble statsminister. I mars 2003 gikk imidlertid PSL ut av regjeringen. Oppslutningen om SLD falt kraftig og det kom anklager om korrupsjon og nepotisme. Den 26. mars 2004 annonserte ledende medlemmer av SLD dannelsen av et nytt sosialdemokratisk parti, Socjaldemokracja Polska (SdPl). Ved parlamentsvalget i 2005 fikk SLD kun 11,3 prosent av stemmene. Dette ga 55 mandater i Sejm, kun en fjerdedel av det tidligere antallet. Enda verre gikk det i Senatet, der de fra å kontrollere tre fjerdedel mistet samtlige senatorer. Den 3. september 2006 dannet SLD en sentrum-venstre-allianse, Lewica i Demokraci, sammen med SdPl, UP og PD. Koalisjonen fikk imidlertid kun 13 prosent ved parlamentsvalget i 2007 og ble oppløst like etterpå. 

Partiet går inn for legalisering av abort og registreringen av homofile par, men tar avstand fra eutanasi, såkalte «myke narkotika» og dødsstraff.

Eksterne lenker 
 

Politiske partier i Polen
Sosialdemokratiske partier
Politiske partier etablert i 1999
1999 i Polen